ddrg/super_eurlex huggingface dataset:
2.2.2.2

V rámci záručných služieb pre MSP EÚ poskytuje financovanie na krytie nákladov na záruky EIF a protizáruky na podporu zvýšenia pôžičiek pre inovačné MSP. To sa dosahuje zvyšovaním kapacity záručných schém riadených členskými štátmi a súvisí to s novými aj existujúcimi programami. Služby pokrývajú časť strát, ktoré vznikajú na základe záruk až do vopred určenej výšky, so zvláštnym dôrazom na financovanie nehmotného majetku MSP.
a)

V článku 4 (e) ii) and iv) sa slová „počiatočný bod úveru“ majú preložiť ako „ponto de partida do credito“ namiesto „início do crédito“. Tieto dva dátumy nie sú nevyhnutne zhodné.
7.6

Finančná podpora na cezhraničnú, transnacionálnu a interregionálnu spoluprácu bola dôležitá v európskej územnej integrácii čo je dôvod, kvôli ktorému EHSV podporuje návrh Komisie vytvoriť nový cieľ, ktorý bude ťažiť zo skúseností, získaných v iniciatíve INTERREG. Tento cieľ by sa zameriaval na územnú kooperáciu, dodržiavajúc cezhraničné, interregionálne ako i medzinárodné rozmery, ako i na možnosť, aby členské štáty mohli zaradiť prímorské oblasti do cezhraničných oblastí. Okrem toho, regióny, ktoré majú spoločnú hranicu s novými členskými štátmi sa novej situácii musia prispôsobiť. Mal by sa pre ne vytvoriť špeciálny program. EHSV potvrdzuje svoj súhlas s tým, aby sa zreteľne zvýšili finančné prostriedky, vynaložené na cieľ Európskej teritoriálnej spolupráce vo vzťahu k fondom, ktoré na to boli vyčlenené v programe INTERREG.
4.5

Dosiahnuť ideálnu, úplnú nestrannosť kombinovaním všetkých podmienok, ktoré správa predkladá, obmedzujúc sa pritom na priestor Spoločenstva, by bolo možné iba jednotnou daňovou sadzbou Spoločenstva pre podniky v systéme úľav z daní a za podmienky, že podmienky zdanenia daňou z príjmu fyzických osôb budú rovnaké vo všetkých krajinách, ktorých sa to týka, a ak sa bude brať do úvahy, že príjmy z akcií predstavujú jednotný príjem poplatníka investujúceho do cenných papierov. Komisia jednako uznáva, že úplná nestrannosť v daňovníctve by sa dala dosiahnuť iba úplným zosúladením daňových systémov v členských krajinách.
2.3.1.1

Koncesovanie systému riadi spoločný podnik. Procedúra bola spustená v októbri 2003. Zaregistrované boli štyri žiadosti, ktoré spĺňali potrebné náležitostí. Pochádzali od konzorcií, zložených z hlavných partnerov, ku ktorým sa pridali pridružené spoločnosti. Všetci kandidáti brali do úvahy, že budúci európsky systém by mohol generovať významné komerčné príjmy a teda sa domnievali, že môžu financovať nezanedbateľnú časť príspevkov do vlastných fondov.
3.3

Základné zdôvodnenie Komisie pre návrh je také, že transpozícia úplného Kódexu ISM a príslušných hlavných smerov IMO do zákonov EÚ zlepší efektívnu implementáciu kódexu ISM v rámci Spoločenstva. EHSV súhlasí so zdôvodnením a plne podporuje ten cieľ do tej miery, že návrh sa vzťahuje na lode, pre ktoré je už Kódex ISM aplikovateľný.
5.2

Akýkoľvek budúci právny rámec by mal byť kompatibilný a vyrovnaný s článkom 81 ES, t.j. mal by plniť požiadavky jednak lodných zasielateľov, ale aj prepravcov. Mal by sa postarať rovnomerne o stránku dopytu aj ponuky pri linkovej lodnej preprave. Mal by byť transparentný a mal by zabezpečiť existenciu otvorených trhov linkovej lodnej prepravy (t.j. nečlenov).
2.14

Komisia okrem toho navrhuje menovať štyroch predstaviteľov rybárskeho sektora, ktorí by tvorili súčasť správnej rady, ale ktorí by nemali hlasovacie právo. EHSV považuje Komisiou navrhovaný počet predstaviteľov rybárskeho sektora za nedostatočný. Ten by sa mal by rozšíriť aspoň na osem, pričom by sa malo výslovne stanoviť, že títo budú menovaní európskymi organizáciami zamestnávateľov a pracovníkov a že budú mať hlasovacie právo. EHSV zastáva názor, že návrh nariadenia by mal určiť minimálne kritériá, ktoré by mali spĺňať predstavitelia sektora, aby mohli byť členmi správnej rady. Okrem toho návrh nariadenia by mal stanoviť možnosť predstaviteľov sektora menovať náhradníkov v správnej rade.
2.4

Tieto programy by boli odpoveďou na potreby skutočnej medzinárodnej ochrany v zmysle dohovoru z roku 1951 a zároveň by mali zabrániť tendencii zneužívania reštrikčného výkladu štatútu utečenca a stupňa jeho ochrany. Hoci výbor zdieľa tieto obavy, pripomína, že: — Aj naďalej pretrvávajú medzinárodné záväzky členských štátov Európskej únie, ktoré sú súčasťou dohovoru z roku 1951, napriek tomu si niektoré štáty nedajú námahu prijať alebo preskúmať žiadosť a pritom zamietnu jej prijatie bez toho, aby zobrali na vedomie, že návrat do krajiny pôvodu môže ohroziť život danej osoby. — Podmienky prijatia žiadateľov o azyl v niektorých členských štátoch sa transformujú na podmienky „zadržania“ pre žiadateľov o azyl, ktorých žiadosti boli prijaté, ale ešte neboli preskúmané – a boli predmetom správ orgánov verejných sociálnych služieb a v ktorých sú preukázané traumatizujúce fakty pre samotných žiadateľov o azyl a celú občiansku spoločnosť. Uvedené je príčinou toho, že občianska spoločnosť vo všeobecnosti vníma otázku azylu s predstavou katastrofy. — Značné zlepšenie by malo byť súčasťou cieľov, predložených v oznámení hlavne čo sa týka slobody pohybu, finančnej pomoci, asistenčnej pomoci pre utečencov od špecializovaných asociácií a programov, ktoré podporujú začlenenie. — Podmienky prítomnosti mimovládnych organizácií (ďalej len MVO) a združení pomoci pre utečencov v azylových centrách by sa mali zlepšiť tým, že budú uzavreté zmluvy o spolupráci s úradmi krajinami prijatia alebo aspoň tak, že sa presne vymedzia ich práva.
1.4

V komunitárnom kontexte bol tento prístup stanovený v marci 2002 Radou Európskej únie pre všeobecné záležitosti, ktorej zasadnutie sa konalo zároveň so zasadnutím Európskej rady v Barcelone pri príprave medzinárodnej konferencie v Monterrey o financovaní rozvoja. Dospelo sa k záveru, že Európska únia by mala zaviesť odporúčanie DAC o neviazaní rozvojovej pomoci pre najmenej rozvinuté krajiny, pričom by sa zachoval existujúci systém cenovej preferencie v rámci EÚ-ACP. Rada a následne parlament (správa k oznámeniu Komisie Rade a Európskemu parlamentu o neviazaní pomoci: zvyšovanie efektívnosti pomoci COM(2002) 639 v konečnom znení – 2002/2284 (INI) A5-0190/2003) podporuje neviazanie pomoci na základne troch podmienok, ktoré by mali byť dodržané: regionálna a medziregionálna integrácia, budovanie inštitucionálnych kapacít v prijímajúcich krajinách a zabránenie poškodzovaniu hospodárskej súťaže medzi darcovskou a prijímajúcou krajinou. K tomuto je nutné pridať princípy reciprocity a spolupráce s medzinárodnými organizáciami.
3.4

Niektoré členské štáty, po predchádzajúcom zhodnotení potrieb svojich pracovných trhov, využívajú systém kvót pre riadenie obojstranných dohôd, a to v spolupráci so združeniami zamestnávateľov a odborov. Vzhľadom ku klesajúcemu počtu členov týchto organizácií a ťažkopádnej byrokracii, ktorú tento systém vytvára, nie sú výsledky tak dobré ako sa očakávalo. Príkladom sú štáty, v ktorých výrazne vzrástlo nelegálne prisťahovalectvo (napríklad Španielsko) a v ktorých napriek tomu neboli kvóty naplnené. Pružnejší systém riadenia kvót by bol užitočnejší v prípade, že by sa napríklad vydávali dočasné víza pre účel hľadania zamestnania, tak ako to navrhol EHSV vo svojom stanovisku (7) k smernici o prijímaní prisťahovalcov.
3.27

Ďalšie sektory môžu nasledovať. Neexistuje žiaden model, ktorý by vyhovoval všetkým. Keďže sa to týka aj samotných členských štátov a ich politík, je žiadúce, aby na mieru šité prístupy a dôsledky týchto sektorových analýz viedli k záväzkom priemyslu, Komisie a podobne členských štátov. Pokiaľ ide o členské štáty, takéto záväzky môžu tiež prispievať k podpore výmen skúseností a osvedčených praktík. Podľa názoru EHSV by sektorové observatóriá na úrovni EÚ mohli byť veľmi užitočné a mali by sa vytvoriť.
4.4

Zameranie sa Komisie na medzinárodné zásady auditu a tým aj na ISA (International Standards on Auditing ) je vítané. Ich uplatňovanie predstavuje logicky vyplývajúce následné opatrenie vzhľadom na záväzky podnikov orientovaných na kapitálový trh zostavovať svoju koncernovú uzávierku účtov od roku 2005 na základe IAS (International Accounting Standards – medzinárodné normy účtovníctva) prípadne IFRS (International Financial Reporting Standards – medzinárodné normy finančného výkazníctva) (4). Spracovanie medzinárodných noriem auditu by sa mala riadiť určitými zásadami a kvalita noriem by mala vyhovovať vysokým nárokom. Preto výbor v zásade podporuje postup pre uznávanie noriem navrhnutý Komisiou. Spracovanie medzinárodne uznávaných zásad auditu samozrejme predpokladá rešpektovanie záujmov všetkých zúčastnených strán a otvorenosť v rámci transparentného postupu štandardizácie („due process“ – „náležitý postup“). Preto musí Komisia svoje návrhy do procesu štandardizácie predložiť včas a dôrazne.
2.5

Záverečný odkaz na predchádzajúce stanovisko chce EHSV nasmerovať na mobilitu európskych výskumníkov. EHSV uznáva, že kariéra v oblasti výskumu v Európe si vyžaduje mobilitu a flexibilitu v rámci EÚ. To by však nemalo byť na úkor osobných a rodinných životných podmienok ani sociálnych výhod. Okrem toho, Komisia potrebuje konať proti možnému jednosmernému úniku mozgov, keď najlepší mladí výskumníci odchádzajú z EÚ, najmä do USA. Súčasné problémy súvisiace so získavaním víz do USA majú pravdepodobne krátkodobý charakter a skupiny s vyšším vzdelaním v USA už vyvíjajú tlak na vládu USA, za účelom urýchlenia vstupných formalít, aby mohli vykonávať väčší nábor medzi štátnymi príslušníkmi iných krajín než USA.
3.6

Potenciál lepšej energetickej účinnosti bol predmetom rôznych štúdií. EHSV sa vo všeobecnosti zhodol s Komisiou na údajoch, ktoré predkladá. Potenciál je veľký, ale na určité jeho časti je nutné nazerať kriticky, s lepším zohľadňovaním hospodárskej reality. Ziskovosť investícií do účinnosti sa počítala na obdobie návratnosti pri životnosti investície, čo často nie je realizovateľné v praktickom živote. Napríklad, ak ďalšie náklady na účinnejší vykurovací systém v rodinnom dome majú dobu návratnosti pri životnosti spotrebiča, čo sú desiatky rokov, vlastník by to ťažko videl ako ziskovú investíciu. Podobne v malých podnikoch s obmedzeným investičným rozpočtom by do svojho zoznamu priorít manažér nezaradil vyššie výmenu stroja, ktorý je stále funkčný, strojom, ktorý spotrebúva menej energie, ako projekt, ktorý zvyšuje celkový výstup a obrat.
1.4

Skompletizované správy o hodnotení rizík (SHR) z členských štátov boli následne posudzované Vedeckým výborom pre toxicitu, ekotoxicitu a životné prostredie (Scientific Committee on Toxicity, Ecotoxicity and the Environment - CSTEE). Ak CSTEE súhlasí so závermi a podporuje celkový proces hodnotenia, opatrenia na zredukovanie rizika, ak sú potrebné, sa môžu navrhnúť ako zmeny a doplnenia prílohy 1 smernice Rady o uvádzaní na trh a používaní určitých nebezpečných látok a prípravkov 76/769/EHS (4). Predmetný návrh je dvadsiatou ôsmou takouto zmenou a doplnením.
4.4

Článok 6: Je ťažké nájsť zmysel v investíciách do spojovacích sietí s manažmentom na strane dopytu, dokonca ešte menší zmysel to má v spôsobe, akým sú tieto spojené v článku 6 odsek 1. Pri článku 6 odsek 2 by sa mali vziať do úvahy hlavne tieto požiadavky, ak je to možné, pri vytváraní metodiky pre sadzby za prístup k sieti. Pokiaľ ide o článok 6 odsek 2, pre prepojovacie vedenia (interkonektory) sú potrebné určité opatrenia, ako je uvedené v bode 3.7.
3.3.5.1

Proces úvah vyzval Komisiu, členské štáty a pristupujúce krajiny, aby zvážili, ako by umožnili zahrnutie investícií do zdravia, rozvoja zdravotnej infraštruktúry a rozvoja zručností medzi prioritné oblasti financovania podľa existujúcich finančných nástrojov spoločenstva, hlavne v oblastiach cieľa č. 1. V skutočnosti už Únia podporuje investície do zdravia v existujúcich členských štátoch, kde to dotknuté krajiny a regióny identifikovali ako prioritu. Vývoj tohto odporúčania preto závisí od dotknutých regiónov a krajín identifikujúc investície do zdravia a zdravotníckej infraštruktúry ako prioritu pre európsku podporu. Komisia bude pracovať s členskými štátmi prostredníctvom Skupiny na vysokej úrovni pre zdravotnícke služby a zdravotnícku starostlivosť a prostredníctvom vhodných štruktúr pre dotknuté finančné nástroje, aby sa zabezpečilo, že zdraviu sa pri vytváraní celkových plánov pridelí potrebná váha. Potreba európskych investícií do zdravotnej infraštruktúry by sa tiež mala riešiť v spojitosti s vytváraním nových finančných perspektív pre Úniu od roku 2006.
5.4.6.3

V systéme výroby, ktorý si vyžaduje čoraz viac technických a odborných vedomostí, je táto skutočnosť znepokojujúca pre európsku konkurencieschopnosť. Je nevyhnutné, aby sa situácia zmenila. Podniky by mali preto zaradiť do svojich plánov vzdelávacie programy, ktoré by predstavovali dlhodobú investíciu a nielen krok, ktorý by zabezpečil rýchlu alebo okamžitú návratnosť investície.
4.1.1.8

Výbor argumentuje, že politiky by sa mali snažiť o dedramatizovanie podnikania zredukovaním vnímaných a skutočných bariér medzi podnikateľmi a zvyškom spoločnosti. Moderné pracovné schémy umožňujú ľuďom vyskúšať rôzne spôsoby začlenenia sa do hospodárstva a posun od pracovnoprávneho pomeru k samostatnej zárobkovej činnosti alebo zamestnávaniu a potom znova nazad relatívne jednoducho. Na podnikanie by preto malo nazerať omnoho viac ľudí ako na dlhodobú alebo krátkodobú možnosť. To prinesie dvojitú výhodu povzbudenia väčšieho počtu ľudí, aby zvážili riadenie podniku vo svojom vlastníctve ako pozitívnu možnosť, a to za súčasného zlepšovania postojov voči podnikateľom u celej rady zainteresovaných osôb. Pri vytváraní takéhoto prostredia sa musí venovať pozornosť schopnosti registrácie a deregistrácie podniku s minimom byrokratických procedúr. Táto potreba je zvlášť akútna v niektorých nových členských štátoch, kde, ako sa hovorí, je administratíva súvisiaca s prepájaním zo samostatného podnikania do pracovno-právneho pomeru nesmierne obtiažna a byrokratické bariéry sú veľké.
3.1

EHSV sa nazdáva, že na dosiahnutie hlavých stanovených cieľov je nevyhnutné, aby Komisia už odteraz zohrávala proaktívnu úlohu v zmysle zámerov vyjadrených v predloženom skúmanom dokumente, a to konkrétne: — aby presadzovaním európskych noriem pre katalogizáciu definovala procedúry pre archiváciu, ktoré by národným systémom umožnili byť navzájom prepojené a úzko medzi sebou spolupracovať, — aby vytvorila technické a legislatívne predpoklady na umožnenie vykonávania archivácie on-line, primerane zabezpečenej a aktualizovanej v reálnom čase, ktorá sa v budúcnosti môže stať východiskovým zdrojom pre „európsku“ databázu, — aby navrhla na európskej úrovni vzor zmluvy medzi poverenými ustanovizňami, stránkami poskytujúcimi materiál na archiváciu a prípadne vlastníkmi práv, v súlade so Smernicou 2001/29/ES, ktorá by uľahčila reštaurovanie diel a ich následné poskytnutie na výskumné a pedagogické účely, — aby stanovila v spolupráci so zainteresovanými ustanovizňami kritériá pre sprístupnenie archivovaných diel pre verejnosť, — aby podporovala spoluprácu medzi národnými a/alebo regionálnymi ustanovizňami; ak je to potrebné aj prostredníctvom osobitných štruktúr určených na tento účel a špecifických financovaní, — aby podporovala vykonávanie porovnávacích štúdií (benchmarking) na zistenie najosvedčenejších praktík a postupov, a monitorovala dosiahnuté kroky prostredníctvom plánovaného pravidelného podávania správ (reporting)
2.2.

V rovnakom čase by mali byť smernice 66/401/CEE (obchod so semenami kŕmnych plodín), 66/402/CEE (obchod so semenami obilnín), 2002/54/CE (obchod s repnými semenami) a 2002/57/CE (obchod so semenami olejnatých a vláknitých rastlín) adaptované na výsledky experimentu a mali by obsahovať nasledovné úpravy: — zavedenie oficiálnych kontrol inšpekcií pre rôzne kategórie semien; — definovanie oficiálnych kontrol inšpekcií (inšpekcie v teréne alebo v laboratóriách splnomocnených príslušným národným orgánom zodpovedným za certifikáciu semien); — odoberanie vzoriek za účelom certifikácie môže byť uskutočnené oficiálne alebo pod oficiálnou kontrolou. Predpisy upravujúce oficiálne kontrolované odoberanie vzoriek sú stanovené (kvalifikácia osôb, kontrola postupov a sankčné pravidlá); — princíp ekvivalencie sa rozšíri na semená dopestovávané v tretích krajinách, ktoré spĺňajú podmienky a požiadavky Spoločenstva (systém kontroly a certifikácie).
2.5

Malo by sa znova zdôrazniť, že systém DPH zavedený Šiestou smernicou, ktorá je ešte stále v platnosti, je „prechodný“, a že neexistujú žiadne známky zámeru prejsť na „definitívny“ systém raz a navždy. To by sa mohlo zdať ako jasné naznačenie neistoty vo vzťahu ku kvalite systému, čo Výbor komentoval, pričom vypracoval špecifické návrhy vo svojom stanovisku k „Miestu poskytovania služieb“ (3).
3.5.2

Na druhej strane pozorujeme, že ak začleníme do jednotného európskeho trhu nové členské štáty, zabezpečí sa zlepšenie výhľadov na rozvoj starých pätnástich krajín Únie. Iste by nebolo ťažké merať rozsah tohto prírastku rozvoja, ktorý by mohol každý z Pätnástky získať z narastajúceho efektu rozvoja nových štátov a začlenenia ich trhov do jednotného európskeho trhu. V každom prípade tento prírastok rozvoja, ktorý sa v Európe Pätnástky očakáva, so sebou prinesie možnosť získať aj nové zdroje pre rozpočet Spoločenstva.
3.5

Výbor zdôrazňuje, že v priebehu tohoto procesu treba zabrániť skomplikovaniu alebo spomaleniu normalizačného postupu. Pokiaľ by bol nákladnejší a byrokratickejší, bolo by to tiež v protiklade s komunitárnymi princípmi zjednodušovania noriem. V tomto ohľade Výbor úplne súhlasí so závermi zasadnutia Rady pre normalizáciu z 1. marca 2002, keď potvrdila, že „životaschopnosť globálneho systému normalizácie v Európe stále nie je garantovaná, vzhľadom k rýchlemu vývoju európskeho a medzinárodného životného prostredia a zmenám v tradičných zdrojoch príjmov“ (12). Podľa Výboru sa musí normalizácia stať príťažlivejšia a užitočnejšia pre podniky a ich expertov, ktorí majú technické kompetencie pre lepšiu integráciu environmentálnych aspektov do koncepcie výrobkov, s trvalo udržateľnými nákladmi.
3.8

Z tohto hľadiska je na mieste zdôrazniť, že ak je veľmi potrebné na národnej úrovni právne vymedziť pojem služieb všeobecného hospodárskeho záujmu, nezdá sa už až tak nevyhnutné na rovnakom stupni definovať sociálne služby a to najmenej z dvoch dôvodov: po prvé by tieto služby spadali do komunitárneho rámca, iba ak by ich poskytovatelia prinášali hospodársky zisk, a po druhé, za tohoto predpokladu by boli nutne zahrnutí do jedného z vyššie uvedených pojmov.
3.6.1

Prvá revízia by umožnila vziať do úvahy výsledky radu programov a činností (nespomenutých v oznámení), ktoré spejú k svojmu dokončeniu, a uľahčila by rýchle zhodnotenie pokroku, urobeného počas prvých dvoch rokov. Toto by poskytlo pevný základ pred začiatkom činností, ktoré by boli financované z nových finančných prostriedkov z rozpočtu na rok 2007.
2.3

V strednodobom hodnotení bola identifikovaná jasná potreba ďalších mierotvorných aktivít a bolo doporučené zamerať sa viac na aktivity, ktoré priamo podporujú zmierenie. Predĺženie do roku 2006, navrhované Komisiou, by bolo efektívne pri odporúčaniach v strednodobom hodnotení tým, že by podporilo existujúce programové opatrenia so súčasnou potrebou zvýšenia zmierenia.
3.12

Kreditné spoločnosti, vyhľadávače a poskytovatelia internetových služieb by však mali robiť prieskumy a kontroly, aby vypátrali internetové stránky pedofilov alebo stránky s iným kriminálnym obsahom, používajúc ako vodidlo kľúčové slová a zemepisné oblasti. Potom by tieto nálezy hlásili polícii. Tie isté techniky by sa mohli použiť na identifikáciu „zákazníkov“, ktorí si kreditnými kartami objednávajú detskú pornografiu „šitú na mieru“ a násilné filmy. V prípade potreby by legislatíva mala požadovať takéto kontroly. Vyhľadávače by mali tiež redukovať možnosť, aby užívatelia mohli nájsť detskú pornografiu pomocou hesiel a fráz.
4.3.4.1.

Pružné formy organizácie práce sú ďalšou zložkou pracovných podmienok, ktoré môžu podporovať starších zamestnancov, aby zostali v zamestnaní až do dosiahnutia zákonom stanoveného veku odchodu do dôchodku. Pozorovania na národnej úrovni poukazujú často na to, že by veľká časť starších zamestnancov uprednostňovala progresívny odchod do dôchodku hlavne zo zdravotných dôvodov súvisiacich so starnutím, ktorý by tiež vyrovnal prechod z aktívneho života do života bez práce. Skôr ako „fixným dátumom“ by sa odchod na predčasný dôchodok mal stať postupom, ktorý by si vybrali samotní pracovníci, pričom by sa mohli rozhodnúť, že časom budú postupne znižovať počet odpracovaných hodín.
EHSV má dojem, že prevody kvót – a to najmä cezhraničných prevodov – by mohlo v mnohých regiónoch zabrániť pokračovaniu rentabilného pestovania cukrovej repy. To by malo obrovské hospodárske následky pre rodiny poľnohospodárov a stav zamestnanosti. Takisto by to bolo škodlivé pre životné prostredie – z hľadiska striedania plodín – a malo by to negatívny dopad na poľnohospodárske trhy s náhradnými plodinami. EHSV žiada, aby spravovanie kvót i naďalej podliehalo kontrole členských štátov a aby všetky rozhodnutia o reštrukturalizácii podliehali najprv dohode v rámci odvetvia
2.1

Je poľutovaniahodné, že sa od roku 1992 Komisia a členské štáty odkláňajú v spoločnej poľnohospodárskej politike od dovtedy platného všeobecného pravidla plného financovania opatrení, ktoré patria do tzv. prvého piliera, a to aj pri opatreniach, ktoré sa vykonávajú v rámci spoločnej organizácie trhu. Je prirodzené, že sa Rada pri prijímaní aktuálneho návrhu môže od tohto systému, ktorý sama zaviedla, odkloniť. Komisia sa však na základe rozhodnutia Európskeho súdneho dvora nemôže bez výslovného splnomocnenia odkloniť od rozhodnutí Rady, a to ani vtedy, keď jedná v spolupráci s členskými štátmi a zodpovedajúcimi riadiacimi výbormi.
1.2

„Európsky trh s vojenským materiálom (European Defence Equipment Market – EDEM)“, je v skutočnosti iba časťou vnútorného trhu pokrývajúceho určitý sektor. Zelená kniha sa snaží prispieť k postupnému vytvoreniu vnútorného trhu EÚ s vojenským materiálom, ktorý bude otvorený a transparentný, pričom sa bude rešpektovať špecifická povaha sektora. Toto by malo viesť k silnejšiemu a konkurencieschopnejšiemu obrannému priemyslu, zvýšenej efektívnosti nákladov a podpore rozvoja vojenského potenciálu EÚ v oblasti Európskej bezpečnostnej a obrannej politiky (European Security and Defence Policy – ESDP) v rámci kontextu Spoločnej bezpečnostnej a zahraničnej politiky (Common Security and Foreign Policy – CSFP).
4.5.5

Problematiku vnútornej bezpečnosti systému Galileo upravujú ustanovenia Jednotnej akcie 2004/552/SZBP a nariadenie, ktorým sa zriaďuje Európsky úrad pre dohľad nad GNSS a plánuje vytvorenie Výboru pre bezpečnosť a zabezpečenie systému. Podľa EHSV by sa už odteraz malo bližšie zaoberať vzťahmi medzi systémom Galileo a ostatnými paralelne existujúcimi európskymi iniciatívami, ako napr. systém Global monitoring for environment and security – GMES, pátrací a záchranný systém Cospas-Sarsat (15). siete v oblasti súdnictva a vnútorných záležitostí, multimediálne siete GRID, atď.
3.2.4.2

EHSV v podstate súhlasí so štruktúrou navrhovanou Komisiou. Avšak používanie dvoch dokumentov by mohlo spôsobiť zmätok. To sa týka najmä vedomostí o infraštruktúre. Jasne by sa malo rozlišovať medzi znalosťami prevádzkových a bezpečnostných ustanovení platných pre danú infraštruktúru a znalosťami liniek a lokalít. Zatiaľ čo znalosti prevádzkových ustanovení platných pre jednu alebo niekoľko sietí infraštruktúry by mali byť osvedčené na vodičskom preukaze, znalosti liniek a lokalít – ktoré sa budú pravidelne aktualizovať – by mali byť osvedčované na harmonizovanom doplnkovom certifikáte.